PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2011/FV/3/1/030	Bratislava,  30. augusta 2011	

Protimonopolný úrad Slovenskej republiky, odbor koncentrácií v správnom konaní 
číslo 0019/OK/2011 začatom dňa 20. 07. 2011 na základe oznámenia koncentrácie podnikateľom Jersey Holding Corporation so sídlom 1209 Orange Street, Wilmington, New Castle County, Delaware 19801, Spojené štáty americké, prostredníctvom advokáta JUDr. Martina Nedelku, Ph. D., zapísaného v zozname advokátov vedenom Slovenskou advokátskou komorou pod č. 3541, advokátska kancelária Schönherr, nám. 1. mája 18 (Park One), 811 06 Bratislava, na základe písomného plnomocenstva zo dňa 30. 06. 2011, vo veci koncentrácie podnikateľov Jersey Holding Corporation so sídlom 1209 Orange Street, Wilmington, New Castle County, Delaware 19801, Spojené štáty americké a Ness Technologies, Inc., 300 Frank E. Burr Boulevard, 7th Floor, Teaneck, NJ 07666, Spojené štáty americké,

r o z h o d o l

na základe § 22 ods. 1 písm. d) v spojení s § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že  s ú h l a s í  s koncentráciou vzniknutou podľa § 9 ods. 1 písm. b) v spojení s § 9 ods. 4 písm. b) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, ktorá spočíva v získaní priamej výlučnej kontroly podnikateľa Jersey Holding Corporation so sídlom 1209 Orange Street, Wilmington, New Castle County, Delaware 19801, Spojené štáty americké, nad podnikom podnikateľa Ness Technologies, Inc., 300 Frank E. Burr Boulevard, 7th Floor, Teaneck, NJ 07666, Spojené štáty americké, na základe ZMLUVY A PLÁNU ZLÚČENIA uzavretej medzi JERSEY HOLDING CORPOTATION, JERSEY ACQUISITION CORPORATION a  NESS TECHNOLOGIES, INC. zo dňa 10. júna 2011.  

O d ô v o d n e n i e :

1.	Dňa 20. 07. 2011 listom zaevidovaným pod číslom 2828/2011 podnikateľom Jersey Holding Corporation so sídlom 1209 Orange Street, Wilmington, New Castle County, Delaware 19801, Spojené štáty americké, prostredníctvom splnomocneného právneho zástupcu JUDr. Martina Nedelku, Ph.D., advokáta zapísaného v zozname advokátov vedenom Slovenskou advokátskou komorou pod č. 3541, advokátska kancelária Schönherr, nám. 1. mája 18 (Park One), 811 06 Bratislava, doručené oznámenie koncentrácie podľa § 10 ods.  9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“).
    
2.	V predmetnom oznámení koncentrácie sa uvádza, že na základe ZMLUVY A PLÁNU ZLÚČENIA uzavretej medzi JERSEY HOLDING CORPOTATION, JERSEY ACQUISITION CORPORATION a NESS TECHNOLOGIES, INC. zo dňa 10. júna 2011 (ďalej len „Zmluva“) spoločnosť Jersey Holding Corporation so sídlom 1209 Orange Street, Wilmington, New Castle County, Delaware 19801, Spojené štáty americké (ďalej len „Jersey“ získava priamu výlučnú kontrolu nad spoločnosťou Ness Technologies, Inc., 300 Frank E. Burr Boulevard, 7th Floor, Teaneck, NJ 07666, Spojené štáty americké (ďalej len „Ness“), pričom predmetná transakcia je koncentráciou podľa § 9 ods. 1 písm. b) zákona.  
Oznámenie koncentrácie bolo doplnené informáciami predloženými úradu listom zaevidovaným pod číslom 2881/2011 dňa 25. 07. 2011,  listom zaevidovaným pod číslom 2935/2011 dňa 28. 07. 2011 a listom zaevidovaným pod číslom 3212/2011 dňa 16. 08. 2011.

3.	Na základe oznámenia koncentrácie začalo dňa 20. 07. 2011 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie číslo 0019/OK/2011 vo veci koncentrácie podnikateľov Jersey a Ness, ktorá vznikla na základe Zmluvy, o čom úrad informoval podnikateľa Jersey ako účastníka predmetného správneho prostredníctvom splnomocneného právneho zástupcu  listom číslo 2949/2011 zo dňa 29. 07. 2011. 

4.	Úrad listom číslo 2949/PMÚ SR/2011 zo dňa 29. 07. 2011 informoval podnikateľa Jersey ako účastníka predmetného správneho konania prostredníctvo splnomocneného právneho zástupcu, že doručením listu, ktorý bol zaevidovaný pod číslom 3212/2011 dňa 16. 08. 2011, oznámenie predmetnej koncentrácie bolo podľa § 10 ods. 12 zákona v spojení s vyhláškou Protimonopolného úradu Slovenskej republiky č. 204/2009 Z. z., ktorou sa ustanovujú podrobnosti o náležitostiach oznámenia koncentrácie (ďalej len „vyhláška“), úplné, na základe čoho dňa 17. 08. 2011 začala podľa § 11 zákona plynúť lehota 60 pracovných dní na vydanie rozhodnutia vo veci predmetnej koncentrácie.

5.	Správny poplatok podľa zákona č. 145/1995 Z. z. o správnych poplatkoch v znení neskorších predpisov vo výške 3 319 eur bol uhradený dňa 22. 07. 2011.

6.	Z podkladov a informácií, ktoré boli úradu predložené v predmetnom správnom konaní, vyplynuli nasledujúce skutočnosti:

1	Podnikatelia 

7.	Podľa § 2 ods. 1 písm. a) zákona sa zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

8.	V oznámení koncentrácie sa uvádza, že Jersey je holdingová spoločnosť 100 % vlastnená investičnými fondmi kontrolovanými spoločnosťou Citigroup Venture Capital International Investment GP Limited ( ďalej len „CVCIIGP“). 
Investičné fondy kontrolované spoločnosťou CVCIIGP spravujú majetok v celkovej výške približne 4,3 miliardy USD a investujú prevažne na medzinárodných trhoch s potenciálom rastu, najmä v Ázii, strednej a východnej Európe a Latinskej Amerike.
Zo spoločností nachádzajúcich sa v investičnom portfóliu investičných fondov kontrolovaných spoločnosťou CVCIIGP pôsobí v Slovenskej republike [... .................................................................................................................................. ...................................................................................]. Investičné fondy však tieto spoločnosti nekontrolujú. - [...] obchodné tajomstvo podnikateľa Jersey, oblasti podnikania v Slovenskej republike
Spoločnosť CVCIIGP je výlučne nepriamo kontrolovaná spoločnosťou Citigroup, Inc. (ďalej len „Citigroup“). Spoločnosť Citigroup je finančná holdingová spoločnosť stojaca na čele medzinárodnej skupiny Citigroup, ktorá poskytuje fyzickým osobám, podnikateľom a vládnym organizáciám širokú škálu finančných produktov a služieb, vrátane spotrebiteľských bankových služieb, kreditných kariet, korporátneho a investičného bankovníctva, obchodovania s cennými papiermi a správy majetku. Skupina Citigroup má približne 200 miliónov zákazníckych účtov a je činná vo viac ako 140 krajinách.
Zoznam dcérskych spoločností spoločnosti Citigroup tvorí prílohu oznámenia koncentrácie.
Na území Slovenskej republiky spoločnosť Citigroup kontroluje spoločnosť Citibank Europe plc, pobočka zahraničnej banky, Mlynské nivy 43, 825 01 Bratislava, IČO: 36 861 260 (ďalej len „Citibank Europe“).

9.	Vzhľadom na vyššie uvedené, spoločnosť Jersey je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda spoločnosť Jersey je podnikateľom podľa § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona. 

10.	V predmetnom správnom konaní podnikateľa Jersey zastupuje advokát JUDr. Martin Nedelka, Ph. D., zapísaný v zozname advokátov vedenom Slovenskou advokátskou komorou pod č. 3541, advokátska kancelária Schönherr, nám. 1. mája 18 (Park One), 811 06 Bratislava, na základe písomného plnomocenstva zo dňa 30. 06. 2011 (ďalej len „splnomocnený zástupca“).

11.	V oznámení koncentrácie sa ďalej uvádza, že Ness je spoločnosť s akciami obchodovanými na burze v New Yorku (NASDAQ) a v Tel Avive. Spoločnosť Ness pôsobí v oblasti poskytovania služieb informačných technológií.
Zoznam dcérskych spoločností Ness tvorí prílohu oznámenia koncentrácie.
Na území Slovenskej republiky Ness nepriamo vlastní 100 % akcií spoločnosti NESS Slovensko, a.s., Galvaniho 15/C, 821 04 Bratislava, IČO: 00 603 783 (ďalej len „Ness Slovensko“) a 100 %-ný obchodný podiel spoločnosti NESS KDC, s.r.o., Puškinova 3, 040 01 Košice, IČO: 31 344 437 (ďalej len „Ness KDC“).

12.	Vzhľadom na vyššie uvedené, spoločnosť Ness je právnickou osobou, ktorej činnosti a konania súvisia alebo môžu súvisieť s hospodárskou súťažou, a teda spoločnosť Jersey je podnikateľom podľa § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona. 

2	Forma koncentrácie

13.	Podľa § 9 ods. 1 zákona koncentrácia je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

14.	Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.
15.	Vzhľadom na znenie § 9 ods. 1 zákona v nadväznosti na § 9 ods. 4 zákona úrad zisťoval, či na základe Zmluvy dôjde k zmene kvality kontroly nad podnikom podnikateľa Ness, pričom zisťoval kvalitu kontroly pred posudzovanou koncentráciou a k akým zmenám z hľadiska vykonávania rozhodujúceho vplyvu na činnosť podnikateľa Ness dôjde v prípade realizácie posudzovanej koncentrácie. 

16.	V oznámení koncentrácie sa uvádza, že podnikateľ Ness nie je kontrolovaný žiadnym akcionárom. Na základe Zmluvy sa 100 % - ná dcérska spoločnosť podnikateľa Jersey – Jersey Acquisition Corporation zlúči s podnikateľom Ness a následne v dôsledku zlúčenia zanikne. Po realizácii koncentrácie bude spoločnosť Jersey vykonávať výlučnú kontrolu nad podnikateľom Ness na základe vlastníctva akcií predstavujúcich 100 % na základom imaní podnikateľa Ness.  

17.	Vychádzajúc zo znenia ZMENENÝCH    A    DOPLNENÝCH STANOV SPOLOČNOSTI NESS TECHNOLOGIES, INC., ktoré boli úradu doručené v prílohe listu zaevidovaného úradom pod číslom 2881/2011 dňa 25. 07. 2011  (ďalej len „Stanovy“) úrad zistil, že na základe Zmluvy došlo k získaniu priamej výlučnej kontroly podnikateľa Jersey nad podnikom podnikateľa Ness, a teda v predmetnom prípade sa jedná o koncentráciu podľa § 9 ods. 1 písm. b) zákona v spojení s § 9 ods. 4 písm. b) zákona.   

3	Účastník správneho konania a účastníci koncentrácie

18.	Podľa § 25 ods. 3 písm. d) zákona účastníkom konania v prípade koncentrácie, ktorá vznikla získaním priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov.

19.	Z vyššie uvedeného vyplýva, že účastníkom správneho konania v predmetnom prípade je podnikateľ Jersey, ktorý na základe Zmluvy získal priamu výlučnú kontrolu nad podnikom podnikateľa Ness.

20.	Účastníkom koncentrácie v prípade vzniku koncentrácie podľa § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov a podnikateľ alebo podnikatelia, nad ktorými je priama alebo nepriama kontrola získavaná. 

21.	V prípade predmetnej koncentrácie účastníkom koncentrácie je podnikateľ Jersey ako podnikateľ, ktorý získal kontrolu, a podnikateľ Ness, nad podnikom ktorého bola kontrola získaná podnikateľom Jersey na základe Zmluvy.

4	Koncentrácia podliehajúca kontrole úradu

22.	Podľa § 10 ods. 1 zákona koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v Slovenskej republike celkový obrat najmenej 19 000 000 eur za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 46 000 000 eur za uzavreté účtovné obdobie predchádzajúce vzniku koncentrácie.

23.	Podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločne práva uvedené v písmene b).

24.	Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v spojení s vyhláškou Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.

25.	Vychádzajúc z informácií predložených úradu v oznámení koncentrácie úrad zistil, že  spoločný celosvetový celkový obrat podnikateľov Jersey a Ness za rok 2010 je viac ako 46 000 000 eur a podnikateľ Jersey a podnikateľ Ness dosiahli v Slovenskej republike celkový obrat každý viac ako 14 000 000 eur za rok 2010. 
Informácie o výpočte spoločného celosvetového celkového obratu podnikateľov Jersey a Ness, ako aj informácie o celkovom obrate podnikateľa Jersey, ktorý dosiahol na území Slovenskej republiky a informácie o celkovom obrate podnikateľa Ness, ktorý dosiahol na území Slovenskej republiky, boli označené ako obchodné tajomstvo podnikateľa Jersey a sú súčasťou spisového materiálu.

26.	Z vyššie uvedeného vyplýva, že koncentrácia podnikateľov Jersey a Ness na základe Zmluvy podlieha kontrole úradu podľa § 10 ods. 1 písm. a) zákona.

5	Relevantné trhy a dopad koncentrácie na hospodársku súťaž

27.	Pri určovaní relevantných trhov, ktoré budú ovplyvnené posudzovanou koncentráciou, úrad vychádzal zo znenia § 3 ods. 3 až ods. 6 zákona, ako aj zo znenia § 5 ods. 1 vyhlášky, pričom zobral do úvahy akou podnikateľskou činnosťou sa priamo alebo nepriamo zaoberajú účastníci koncentrácie na území Slovenskej republiky. 

28.	Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. 
Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia. 
Podľa § 3 ods. 6 zákona priestorový relevantný trh je vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.

29.	Z oznámenia koncentrácie vyplýva, že podnikateľ Jersey patrí do ekonomickej skupiny spoločnosti Citigroup. Citigroup je finančná holdingová spoločnosť stojaca na čele medzinárodnej skupiny Citigroup, ktorá poskytuje fyzickým osobám, podnikateľom a vládnym organizáciám širokú škálu finančných produktov a služieb, vrátane spotrebiteľských bankových služieb, kreditných kariet, korporátneho a investičného bankovníctva, obchodovania s cennými papiermi a správy majetku. Skupina Citigroup má približne 200 miliónov zákazníckych účtov a je činná vo viac ako 140 krajinách.
V oznámení koncentrácie sa ďalej uvádza, že na území Slovenskej republiky spoločnosť Citigroup pôsobí prostredníctvom  spoločnosti Citibank Europe, [........ ................................................................................................................................. ................................................................................................................................. ................................................................................................................................. ......................................................................................], pričom podiel spoločnosti Citibank Europe v Slovenskej republike v roku 2010 v oblasti prijímania vkladov bol [0-5] %, v oblasti poskytovania úverov [0-5] %, v oblasti investovania a správy majetku [0-5] %. - [...] obchodné tajomstvo podnikateľa Jersey, informácia o charaktere klientov Citibank Europe v Slovenskej republike a informácia o podiele Citibank Europe v Slovenskej republike v roku 2010 v oblasti prijímania vkladov, v oblasti poskytovania úverov a v oblasti investovania a správy majetku   
30.	V oznámení koncentrácie sa uvádza, že podnikateľ Ness je globálnym poskytovateľom služieb informačných technológií s približne 6 900 zamestnancami. Svoje služby poskytuje prostredníctvom dcérskych spoločností pôsobiacich v Severnej Amerike, Európe, Izraeli a Indii viac ako 500 zákazníkom v 20 krajinách, a to v rôznych priemyselných odvetviach. Zákazníkmi spoločnosti Ness sú predovšetkým high-tech spoločnosti a nezávislí predajcovia softvéru (ISVs), spoločnosti činné v oblasti obrany a bezpečnostných služieb, financií, telekomunikácií, štátnej správy a verejného sektora, zdravotníctva a prírodných vied.
Spoločnosť Ness pôsobí v dvoch základných produktových líniách, a to (i) systémová integrácia a (ii) vývoji aplikácií a softvérových produktov.
Spoločnosť Ness pôsobí v Slovenskej republike v oblasti poskytovania služieb informačných technológií prostredníctvom spoločnosti Ness Slovensko a spoločnosti Ness KDC.

31.	V oznámení koncentrácie sa ďalej uvádza, že Európska komisia vo svojej rozhodovacej praxi posudzovala možnosť rozdelenia trhu poskytovania služieb informačných technológií do jednotlivých subsegmentov, a to: (1) poskytovanie služieb údržby hardvéru, (2) poskytovanie služieb podpory a údržby softvéru, (3) poskytovanie poradenstva v oblasti služieb informačných technológií a podnikania, (4) vývoj a integrácia softvéru, (5) outsourcing služieb informačných technológií/manažment informačných technológií (ďalej len „ITM“), (6) poskytovanie služieb business manažmentu a (7) poskytovanie školenia a vzdelávanie. 

32.	Ako vyplýva napríklad z rozhodnutia Európskej komisie COMP/M.3398 – HEWLETT PACKARD/TRIATON, Európska komisia ako alternatívu rozdelenia poskytovania služieb informačných technológií zvažovala delenie týchto služieb z hľadiska charakteru odberateľov (na základe špecifického charakteru dopytu po službách informačných technológií a špecifickej formy obstarávania si tejto služby)  na delenie podľa jednotlivých sektorov (napríklad poskytovanie finančných služieb, výroba, vláda), taktiež delenie na poskytovanie služieb informačných technológií veľkým korporáciám a malým a stredným podnikateľom. Európska komisia však ponechala otázku presného vymedzenia tovarového relevantného trhu otvorenú.

33.	Ohľadne priestorového relevantného trhu poskytovania služieb informačných technológií sa v oznámení predmetnej koncentrácie uvádza, že  Európska komisia vo svojich nedávnych rozhodnutiach (napr. prípad COMP/M.5197 - HP/EDS) potvrdila, že trh pre poskytovanie služieb informačných technológií je prinajmenšom trh Európskeho hospodárskeho priestoru, ak nie trh celosvetový.

34.	Vzhľadom na to, že predmetná koncentrácia nevytvára a ani neposilňuje dominantné postavenie, ktorého dôsledkom by boli významné prekážky efektívnej hospodárskej súťaže na relevantnom trhu, nebol dôvod na to, aby sa úrad zaoberal presnou identifikáciou tovarového relevantného trhu a priestorového relevantného trhu. 

35.	Ako sa uvádza v oznámení koncentrácie, podnikateľ Ness dosiahol nasledujúce podiely na celkových tržbách dosiahnutých v jednotlivých oblastiach poskytovania služieb informačných technológií na území Slovenskej republiky za rok 2010, pričom nasledujúca tabuľka uvádza taktiež podiely dosiahnuté tromi najsilnejšími konkurentmi:

	Ness	Podiel troch najväčších konkurentov
(%)	
	Podiel
(%)	Tržby
(mil. EUR)		
  Podpora a školenie				
    Podpora a inštalácia     softwaru	[5-10]	[...]	[...                             5-10
 ...                             5-10
 ...                             5-10]  	
    IT školenia                        a vzdelávanie	[5-10]	[...]	[...                            20-30
 ...                              5-10
 ...                              5-10]  	
  Projektové služby				
    Poradenstvo v oblasti     informačných systémov	[5-10]	[...]	[...                              5-10
 ...                              5-10
 ...                              5-10]  	
    Systémová integrácia	[5-10]	[...]	[...                             20-30
 ...                             10-20
 ...                               5-10]  	
    Poradenstvo v oblasti     aplikácie     a zákazníckych riešení 	[5-10]	[...]	[...                              10-20
 ...                              10-20
 ...                              10-20]  	
    Vývoj užívateľských     aplikácií	[10-20]	[...]	[...                                5-10
 ...                                5-10
 ...                                5-10]  	
IT služby celkom	[0-5]	[...]	[...                              10-20
 ...                                5-10
 ...                                5-10]   	
Zdroj: oznámenie koncentrácie
[...] – obchodné tajomstvo podnikateľa Jersey, informácie o tržbách a podieloch dosiahnutých predmetnými podnikateľmi na území Slovenskej republiky za rok 2010 

36.	V oznámení koncentrácie sa ďalej uvádza, že spoločnosť Ness v oblasti poskytovania služieb informačných technológií finančným inštitúciám v Slovenskej republike v roku 2010 dosiahla podiel menší ako [0-5] %, pričom v predmetnej oblasti pôsobia viacerí silní konkurenti ako napríklad Hewlett-Packard, Siemens, Softip, Acceture.  - [...] obchodné tajomstvo podnikateľa Jersey, informácia o dosiahnutom podiele v  oblasti poskytovania služieb informačných technológií finančným inštitúciám v Slovenskej republike v roku 2010  

37.	Podľa § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu.
Podľa § 8 ods. 1 zákona dominantné postavenie na relevantnom trhu má podnikateľ alebo niekoľko podnikateľov, ktorí nie sú vystavení podstatnej hospodárskej súťaži a ktorí sa vzhľadom na svoju ekonomickú silu môžu správať nezávisle.

38.	Vychádzajúc z informácií uvedených v oznámení predmetnej koncentrácie úrad zistil, že vzhľadom na to, že účastníci koncentrácie – podnikateľ Jersey a podnikateľ Ness v Slovenskej republike pôsobia v oblastiach, ktoré sú vzájomne vo vertikálnom vzťahu, berúc do úvahy podiely nimi dosiahnuté v roku 2010 a znenie Usmernenia o posudzovaní nehorizontálnych fúzií podľa nariadenia Rady o kontrole koncentrácií medzi spoločnosťami (2008/C 265/07), predmetnou koncentráciou nedochádza k vytvoreniu a ani k posilneniu dominantného postavenia podnikateľa Jersey, ktorého dôsledkom by boli významné prekážky efektívnej hospodárskej súťaže na relevantnom trhu.  

39.	Úrad podľa § 33 zákona informoval podnikateľa Jersey prostredníctvom splnomocneného právneho zástupcu listom číslo 3340/PMÚ SR/2011 zo dňa 25. 08. 2011 o záveroch prešetrovania vo veci predmetnej koncentrácie, ku ktorým úrad na základe jemu dostupných informácií a podkladov dospel a vyzval ho, aby sa ústne alebo písomne vyjadril k jeho podkladu a k spôsobu jeho zistenia, prípadne, aby navrhol jeho doplnenie.

40.	Účastník konania sa k predmetnej výzve vyjadril listom zaevidovaným pod číslom 3361/2011 dňa 26. 08. 2011, v ktorom uviedol, že nemá žiadne námietky, ani doplňujúce návrhy k výzve úradu, pričom súhlasí so zisteniami úradu.  

41.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

42.	Podľa § 12 ods. 8 zákona toto rozhodnutie sa vzťahuje aj na obmedzenia hospodárskej súťaže, ktoré s koncentráciou podnikateľov Jersey a Ness na základe Zmluvy priamo súvisia a  sú nevyhnutné na jej uskutočnenie.

P o u č e n i e :

Podľa ustanovenia § 34 ods. 1 zákona v spojení s § 18 ods. 1 zákona proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. 

Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Mgr. Daniela Lukáčová
						    riaditeľka odboru koncentrácií

Rozhodnutie sa doručuje:

JUDr. Martin Nedelka, Ph.D.
advokát
advokátska kancelária Schönherr
Nám. 1. mája 18 (Park One)
811 06 Bratislava